Ir-Regolament tal-Kunsill (KE) Nru 434/97
tat-3 ta’ Marzu 1997
li jemenda r-Regolament (KEE) Nru 2377/90 li jistabbilixxi proċedura tal-Komunità għat-twaqqif ta’ limiti massimi ta’ residwu għal prodotti mediċinali veterinarji f’oġġetti ta’ l-ikel li ġejjin mill-annimali.
IL-KUNSILL TA’ L-UNJONI EWROPEJA,
Wara li kunsidra t-Trattat li jistabbilixxi il-Komunità Ewropea, u b’mod partikolari l-Artikolu 43 dwar dan,
Wara li kunsidra l-proposta mill-Kummissjoni [1],
Wara li kunsidra l-fehma tal-Parlament Ewropew [2],
Wara li kunsidra l-fehma tal-Kumitat Ekonomiku u Soċjali [3],
Billi r-Regolament (KEE) Nru 2377/90 [4] jipprovdi għall-evalwazzjoni progressiva ta’ sustanzi li l-użu tagħhom ġie awtoriżżat fid-data tad-dħul fis-seħħ ta’ dak ir-Regolament u billi l-Artikolu 14 ta’ dan jistabbilixxi li, b’effett mill-1 ta’ Jannar 1997, ‘l-amministrazzjoni ta’ annimali li jipproduċu ikel tal-prodotti mediċinali veterinarji li jkun fihom sustanzi farmakoloġikament attivi li m’humiex imsemmija fl-Annessi I, II jew III għandhom jiġu projbiti fil-Komunità’.
Billi, sabiex din il-proċedura tal-Komunità titħalla titkompla fuq sisien xjentifikament sodi u biex l-istess proċedura ma tiċħadx kirurgi veterinarji u talin li jużaw sustanzi meħtieġa milli jħarsu s-saħħa ta’ l-annimali, dan il-limitu ta’ żmien għandu jiġi estiż għal sustanzi għal liema applikazzjonijiet iddokumentati għat-twaqqif ta’ limiti massimi ta’ residwu ġew mogħtija lill-Kummissjoni jew lill-Aġenzija Ewropea għall-Evalwazzjoni ta’ Prodotti Mediċinali qabel l-1 ta’ Jannar 1996, jew il-perijodu ta’ estensjoni li jinbidel skond in-natura tas-sustanza.
ADDOTTA DAN IR-REGOLAMENT:
Artikolu 1
Il-sottoparagrafi li ġejjin għandhom jiġu miżjuda ma’ l-Artikolu 14 tar-Regolament (KEE) Nru 2377/90:
"Madankollu, d-data li għaliha saret referenza fis-sottoparagrafu ta’ qabel għandha tiġi diferita għal sustanzi li l-użu tagħhom ġiet awtorizzat fid-data tad-dħul fis-seħħ ta’ dan ir-Regolament u b’rispett ta’ liema applikazzjonijiet iddokumentati għat-twaqqif ta’ limiti massimi ta’ residwu ġew mogħtija lill-Kummissjoni jew l-Aġenzija Ewropea għall-Evalwazzjoni ta’ Prodotti Mediċinali qabel l-1 ta’ Jannar, 1996:
- sa l-1 ta’ Jannar 1998 fil-każ ta’ prodotti li ġejjin minn pyrasolidon, nitroimidazoles, aċiduarsaniliku u phenylubutazone, u
- sa l-1 ta’ Jannar 2000 fil-każ ta’ sustanzi oħra.
L-Aġenzija għandha tippubblika lista ta’ dawn is-sustanzi qabel is-7 ta’ Ġunju 1997."
Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu tal-Ġurnal Uffiċjali tal-Komunitajiet Ewropej.
Għandu japplika mill-1 ta’ Jannar 1997.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-3 ta’ Marzu 1997.